24. 4. 89 De Europæiske Fællesskabers Tidende Nr. C 102/25 
Udtalelse om forslaget til Rådets forordning om ændring af forordning (EØF) nr. 2727/75 
om den fælles markedsordning for korn(1) 
(89/C 102/16) 
Rådet for De Europæiske Fællesskaber besluttede den 8. december 1988 under henvisning 
til EØF-traktatens artikel 198 at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for landbrug og fiskeri, som udpegede 
Maurice Droulin til ordfører. Sektionen vedtog sin udtalelse den 2. februar 1989. 
Det økonomiske og sociale Udvalg vedtog på sin 263. plenarforsamling (mødet den 23. februar 
1989) med et stort flertal for, 3 stemmer imod og 2 hverken for eller imod, følgende udtalelse. 
1. Indledning 
1.1. Kommissionens forslag tager sigte på at indføre 
en præmieordning for anvendelse af korn til foder med 
henblik på at skabe en bedre ligevægt mellem udbud 
og efterspørgsel inden for kornsektoren. 
For endvidere at gøre det muligt at foretage en eventuel 
revision af en sådan ordning på grundlag af de opnåede 
erfaringer bør anvendelsen i første omgang begrænses 
til høståret 1989/1990. 
1.2. Eftersom der endnu ikke er blevet indført en 
effektiv mekanisme til begrænsning af importen af 
kornerstatningsprodukter, godkender ØSU principielt 
en sådan præmie med henblik på at fremme anvendelsen 
af korn i foder. 
1.3. Præmien kan imidlertid kun være acceptabel 
for brugerne, hvis den bidrager til at nedbringe de 
eksisterende forskelle i foderudgifterne mellem de enkel­
te lande og regioner. Disse udgifter er i dag størst for 
de brugere, der bor langt fra havne, og som anvender 
en ringe mængde kornsubstitutionsprodukter, men en 
stor mængde korn; præmieordningen skulle især begun­
stige de brugere, der anvender en høj korniblandings-
sats. I denne sammenhæng må EF undgå enhver for­
skelsbehandling mellem brugere i over- og underskuds-
regioner, som skyldes forskelle i udgifterne til iblandet 
korn. 
2. Generelle bemærkninger 
2.1. ØSU godkender den kurs, Kommissionen har 
valgt med forslaget, og som går ud på, at der »for 
høståret 1989/1990 kan ydes en præmie for de mængder 
korn, der anvendes i foder, og som overstiger en kvanti­
tativ tærskel, der nærmere skal fastsættes«. 
2.2. ØSU agter at præcisere sin holdning til 
spørgsmålet ved at undersøge de kriterier for tildeling af præmien, som den finder det ønskeligt at opstille for 
at nå det ønskede mål. 
2.3. ØSU mener, at der bør opereres med følgende 
grundelementer med henblik på at fastsætte præmiens 
størrelse: 
— der fastsættes en minimumsiblandingssats, under 
hvilken der ikke ydes præmie, 
— for de yderligere kornmængder, der anvendes ud 
over minimumsiblandingssatsen, ydes der en pro­
gressiv præmie, der stiger i takt med forøgelsen af 
iblandingssatsen, 
— der fastsættes en maksimumsiblandingssats og ydes 
en fast præmie for alle anvendte kornmængder, der 
ligger over denne sats. 
2.4. ØSU tager til efterretning, at forslaget ifølge 
Kommissionens beregninger vil indebære, at om­
kostningerne pr. ton ekstra anvendt korn vil ligge under 
omkostningerne ved eksportrestitutioner over en 
gennemsnitlig periode. De udgifter, Den europæiske 
udviklings- og garantifond for Landbruget (EUGFL)-
garantisektion har inden for kornsektoren, vil således 
blive en anelse reduceret. Dette aspekt bør dog ikke 
være en principiel forudsætning for præmieordning 
fremover. 
2.5. ØSU ønsker imidlertid yderligere oplysninger 
om, hvorledes forskellene mellem kødproducenternes 
foderudgifter vil udvikle sig efter indførelsen af en præ­
mieordning, alt efter om den oprindelige korniblan-
dingssats har været ringe eller stor. 
3. Særlige bemærkninger 
3.1. Nedenstående bemærkninger vedrører de gene­
relle betingelser for at blive omfattet af præmie­
ordningen, de mængder, der nyder godt af den progres­
sive præmie, og de mængder, hvortil der ydes en fast 
præmie, samt disse præmiers størrelse. 
3.2. Generelle betingelser for at blive omfattet af præ­
mieordningen 
(*) EFT nr. C 328 af 21. 12. 1988, s. 9. 3.2.1. ØSU erkender nødvendigheden af at indføre 
en minimumsiblandingssats, således at der opnås en 
Nr. C 102/26 De Europæiske Fællesskabers Tidende 24. 4. 89 
signifikant kornandel i foderet. Satsen må imidlertid 
ikke være for høj, idet man derved på forhånd udeluk­
ker alt for mange brugere fra at kunne modtage præ­
mien. Det fastsatte niveau på 20 % forekommer accep­
tabelt. 
3.2.2. ØSU godkender princippet om at lade 
ordningen omfatte alle erhvervsdrivende, herunder kød­
producenter, løvrigt er kravet om føring af lagerregn­
skab en nødvendig forudsætning for, at ordningen kan 
forvaltes på tilfredsstillende vis. 
3.2.3. ØSU minder om, at Rådet allerede er meget 
forsinket i sin behandling af præmieordningen, og at 
det desuden ikke fik truffet nogen afgørelse herom 
»inden den 31. oktober 1988«, som anført i kompromi­
set om prisfastsættelsen for produktionsrådet 1988/ 
1989. Sektionen lægger megen vægt på at få indført 
ordningen for hørståret 1989/1990. 
3.3. Progressiv præmie for yderligere anvendte korn-
mængder 
3.3.1. Som situationen er på verdensmarkedet, vil det 
foreslåede gennemsnitlige præmiebeløb, ca. 45 ECU/t, 
Bryssel, den 23. februar 1989. efter ØSU's mening på effektiv vis kunne føre til en 
øget anvendelse af korn. Det understreges, at beløbet 
måske bør justeres i lyset af udviklingen på dette 
marked. 
3.3.2. ØSU gør opmærksom på, at man med denne 
progressive præmie, hvis størrelse vil afhænge af iblan-
dingssatsen, vil kunne gøre kødproducenternes foderud­
gifter mere ensartede. ØSU mener, at denne målsætning 
vil kunne opfyldes endnu bedre, hvis præmien gøres 
endnu mere progressiv. 
3.4. Fast præmie 
3.4.1. ØSU godkender princippet om at yde en fast 
præmie for anvendte kornmængder fra og med en vis 
minimumstærskel og op til referenceniveauet. 
3.4.2. ØSU sætter imidlertid spørgsmålstegn ved, om 
forslaget er tilstrækkeligt både med hensyn til mini­
mumssatsen og det konkrete præmiebeløb. 
Alberto MASPRONE 
Formand for 
Det økonomiske og sociale Udvalg